OpenLLM-France/wikimedia huggingface dataset:
# Paul Zielinski

Paul Zielinski (20 de novembre de 1911 - 20 de febrer de 1966) fou un futbolista alemany. Va formar part de l'equip alemany a la Copa del Món de 1934.
# Malassers

Malassers és una tribu de l'Índia que viu a les muntanyes Anamalai a la regió del districte de Coimbatore al Tamil Nadu. Eren una casta inferior de les planes que es va refugiar a les muntanyes en època antiga; se'ls troba principalment a la part baixa i al peu de les muntanyes.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Maqueta (desambiguació)

«Maqueta» té aquests significats:
* Maqueta o model, reproducció a escala menor d'un objecte
* Maqueta arquitectònica, representació física a escala reduïda d'una edificació o projecte urbà
* Maqueta (música) o demo, gravació amb uns temes musicals que s'utilitzen com a mostra pels grups o artistes
# Marimont-lès-Bénestroff

Marimont-lès-Bénestroff és un municipi francès, situat al departament del Mosel·la i a la regió del Gran Est. L'any 2007 tenia 48 habitants.

## Demografia
### Població

El 2007 la població de fet de Marimont-lès-Bénestroff era de 48 persones. Hi havia 20 famílies, de les quals 8 eren unipersonals (4 homes vivint sols i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 22 habitatges, 20 eren l'habitatge principal de la família i 2 eren segones residències. 18 eren cases i 4 eren apartaments. Dels 20 habitatges principals, 15 estaven ocupats pels seus propietaris i 5 estaven llogats i ocupats pels llogaters; 1 tenia una cambra, 3 en tenien tres, 4 en tenien quatre i 12 en tenien cinc o més. 17 habitatges disposaven pel capbaix d'una plaça de pàrquing. A 13 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Marimont-lès-Bénestroff el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 0 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 12 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 31 persones, 19 eren actives i 12 eren inactives. De les 19 persones actives 17 estaven ocupades (10 homes i 7 dones) i 2 estaven aturades (1 home i 1 dona). De les 12 persones inactives 6 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Marimont-lès-Bénestroff a l'INSEE.
* Évolution et structure de la population Fitxa amb el detall de dades de Marimont-lès-Bénestroff a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pauchi Sasaki

Pauchi Sasaki (Lima, 1981) és una compositora, artista experimental multidisciplinària i violinista peruana-japonesa. Ha compost música per cinema, vídeo, teatre, dansa i instal·lacions, a més de participar en concerts a Alemanya, els Estats Units, França, el Japó i Mèxic.

## Obres
### Música

* 2008. Yuyu (àlbum, Lima)
* 2010. KoPpu (àlbum, Nova York)
* 2018. Omagua (suite, estrena a Berlín)

### Performance

* 2016. Gama XV: Piece for Two Speaker Dresses, duo amb la flautista Claire Chase

## Reconeixements i premis

* El 2016 va ser triada per estudiar 2 anys amb el compositor estatunidenc Phillip Glass a través de la Iniciativa Artística Rolex per a Mentors i Deixebles.

### Premis

* 2011. Millor banda sonora original per la pel·lícula Regreso d'Alejandro Burmester.
** 15a edició del Festival de Cinema de Lima.
* 2014. Premi Paul Merritt Henry a l'excel·lència en composició musical per a instruments de corda
* 2015. Millor banda sonora original per la pel·lícula Perro guardián de Baltazar Caravedo i Daniel Higashionna.
** 30a edició del Festival del Cinema Llatinoamericà de Trieste a Itàlia.
* 2019. Millor banda sonora original per la pel·lícula Canción sin nombre de Melina León.
** 29a. edició del Festival Iberoamericà de Ceára a Brasil.

### Retrats

* Sonidos del Perú 32: Pauchi Sasaki (juny de 2013 per Vincent Moon)

## Referències

* ↑ «Ya se encuentra en nuestra ciudad violinista peruana japonesa Pauchi Sasaki» (en castellà), 20-08-2015. [Consulta: 27 febrer 2021].
* ↑ Gestión, Redacción. «Pauchi Sasaki: “Las notas y las escalas se tradujeron a números y frecuencias”» (en castellà), 22-08-2019. [Consulta: 15 octubre 2019].
* ↑ Zubieta, Sebastián. «Music Review: Pauchi Sasaki» (en anglès). [Consulta: 15 octubre 2019].
* ↑ Magazine, Wallpaper*. «Rolex Arts Initiative Protégés: meet the mentees», 13-10-2016. [Consulta: 15 octubre 2019].
* 1 2 «Pauchi Sasaki» (en castellà). [Consulta: 15 octubre 2019].
* ↑ «Fluye el sonido de la naturaleza a través de Pauchi Sasaki :: Festival Internacional Cervantino» (en espanyol de Mèxic). [Consulta: 15 octubre 2019].
* ↑ maig 2015, Por Javier García Wong-Kit / 21. «Pauchi Sasaki: diálogos de arte y violín» (en anglès). [Consulta: 15 octubre 2019].
* ↑ «Philip Glass & Pauchi Sasaki at The Rolex Arts Weekend Berlin» (en anglès americà), 01-03-2018. [Consulta: 15 octubre 2019].
* ↑ says, Pauchi Sasaki-Creative Wows. «Pauchi Sasaki: Designing New Relationships with Technology» (en anglès americà). Arxivat de l'original el 2022-07-27. [Consulta: 15 octubre 2019].
* ↑ Mann, Alex. «Phillip Glass selects Peruvian Pauchi Sasaki as new pupil» (en anglès americà), 07-06-2016. Arxivat de l'original el 2019-10-15. [Consulta: 15 octubre 2019].
* ↑ «Philip Glass y Pauchi Sasaki - Mentor y Discípulo Rolex» (en anglès). [Consulta: 15 octubre 2019].
* ↑ «Festival de Lima 2011: Todos los ganadores | Cinencuentro | Cine Latinoamericano». [Consulta: 15 octubre 2019].
* ↑ «Festival di Trieste» (en italià). [Consulta: 15 octubre 2019].
* ↑ «Festival Cine Ceará 2019: Un reporte final | Cinencuentro | Artículos». [Consulta: 15 octubre 2019].
* ↑ , <https://www.youtube.com/watch?v=hNXmFore75M>
# Maratecoara

Maratecoara és un gènere de peixos de la família Rivulidae i de l'ordre dels ciprinodontiformes.

## Taxonomia

* Maratecoara formosa (Costa & Brasil, 1995)
* Maratecoara lacortei (Lazara, 1991)
* Maratecoara splendida (Costa, 2007)

## Referències

* ↑ BioLib (anglès)
* ↑ The Taxonomicon (anglès)
* ↑ UNEP-WCMC Species Database (anglès)
* ↑ Catalogue of Life (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Maratecoara formosa

Maratecoara formosa és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica.

## Referències

* ↑ BioLib (anglès) i (txec)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Maternitat (escultura)

Maternitat és una escultura, obra de l'artista madrileny Carlos Ferreira de la Torre, situada al recinte de l'Hospital Universitari Vall d'Hebron, al barri de Montbau de Barcelona.
L'obra, feta de bronze, va ser instal·lada el 1966 davant de l'edifici Maternitat de l'hospital, a tocar del carrer Arquitectura. Ferreira ja havia fet una obra similar 2 anys abans per a l'Hospital La Paz, de Madrid, i també és autor d'obres al Valle de los Caídos i de Calvo Sotelo, a la plaça Castilla de Madrid.

## Referències

* ↑ «Escultura Femenina. La Paz». Escultura y Arte.
# Matiko

Matiko és un barri de Bilbao dins el districte d'Uribarri. Comprèn la zona situada al sud de l'Avinguda Maurice Ravel que el separa de Lorategi-hiri. Limita al sud amb el barri de Gazteleku i a l'est/nord-est amb el barri d'Uribarri. Té 6.412 habitants i una superfície de 0.26 quilòmetres quadrats.

## Transports

* Euskotren: L'estació de Matiko pertany a la Línia 4 d'EuskoTren, que uneix Bilbao amb Lezama. Aquesta estació es troba sense servei des de l'any 2010, a causa de les obres de la Línia 3 de Metre. En el seu lloc, Euskotren ofereix transbords gratuïts en el tramvia de Bilbao als passatgers que tinguessin com a origen/destino una de les estacions del tram sense servei (Deusto - Zazpikaleak) en l'estació de Zazpikaleak, des d'on es continua cap al Txorierri amb tren.
* Metro de Bilbao: En 2013 entrarà en funcionament la Línia 3 de Metro, Matiko - San Antonio, que arribarà a l'estació de Matiko i connectarà amb l'estació d'EuskoTren.
* Bilbobus:
| Línia | Recorregut | Freqüència (minuts) |
| 22 | Sarrikue - Atxuri | 15´ (cada 12´ de 12:30 a 15:00 hores) |
| 26 | Uribarri - Termibús | 14´ |
| 72 | Larraskitu - Gazteleku | 12´ |
# Mario Boyé

Mario Boyé (Buenos Aires, 30 de juliol de 1922 - Buenos Aires, 21 de juliol de 1992) fou un futbolista argentí de la dècada de 1940.
Pel que fa a clubs, va defensar els colors de Boca Juniors, Racing Club de Avellaneda i CA Huracán a l'Argentina, Genoa CFC a Itàlia i Millonarios a Colòmbia. A Boca disputà 228 partits i marcà 124 gols.
Fou internacional amb l'Argentina entre 1945 i 1951. Es proclamà campió de la Copa Amèrica de futbol els anys 1945, 1946 i 1947.

## Referències

* ↑ Informe Xeneize biography Arxivat 2005-11-21 a Wayback Machine. (castellà)
* ↑ «El 'atómico' Boyé (castellà)». Arxivat de l'original el 2007-09-27. [Consulta: 10 maig 2018].
* ↑ «Futbol Factory profile (castellà)». Arxivat de l'original el 20 d’octubre 2007. [Consulta: 10 maig 2018].
* ↑ Copa Amèrica 1945 a rsssf
* ↑ Copa Amèrica 1946 a rsssf
* ↑ Copa Amèrica 1947 a rsssf
# Mario Méndez

Mario Méndez Olagüe (1 de juny de 1979) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 2006.

## Referències

* ↑ Football Database.com provides Mario Méndez's profile and stats
# Mario Mutis

Mario Alejandro Arístides del Carmen Mutis Pinto (Viña del Mar, 20 d'octubre de 1947), més conegut com a Mario Mutis, o Mario Smoothie, és un músic xilè. Ha exercit com baixista i vocalista de la banda xilena Los Jaivas.

## Biografia

Durant la seva infància va estudiar al col·legi Saint Peter's School de Viña del Mar.
Els seus primers acostaments amb la família Parra es van donar en una baralla de col·legi al Liceu Guillermo Rivera amb Gabriel, futur bateria de la banda. Allí va començar una amistat que perdura durant anys.
En les primeres formacions del grup (llavors conegut com The High & Bass), Mutis i Gato Alquinta van ser guitarristes, fins que un dia va sorgir la disjuntiva d'utilitzar un baix, com tots els grups que ells coneixien. En 1975 va deixar la banda, durant el seu sojorn a l'Argentina, producte de problemes personals; no obstant això, es va reintegrar en 1979 per a gravar els discos més transcendentals de la banda (Alturas de Machu Picchu i Obras de Violeta Parra) viure les etapes de major activitat discogràfica i de gires. En 1985 va tornar a sortir del grup i es va establir a Xile. A l'any següent va sofrir un vessament cerebral i va entrar en estat de coma, sent internat en la Clínica Las Condes. El 1996 va tornar de nou a integrar-se a Los Jaivas i continua amb ells fins al dia d'avui.
El 2011 Los Jaivas van ser convidats a tancar la quarta jornada del Festival Internacional de la Cançó de Viña del Mar. En 2013 va ser convidat a formar part del jurat al Festival de la Cançó de Viña del Mar.

## Referències

* ↑ Mario Mutis: el bajista de Los Jaivas hoy cumple 76 años, Futuro Chile, 23 d'octubre de 2023
* ↑ Juanita Parra: “Nos juzgan más desde la izquierda porque creen que solo les cantamos a los pajaritos”, El País, 18 de setembre de 2023
* ↑ Los Jaivas: Nos vamos a desquitar con nuestro show en el Festival de Viña, cooperativa.cl, 27 de gener de 2011
* ↑ Mario Mutis y su labor como jurado de Viña, cooperativa.cl, 26 de febrer del 2013
# Marmosa de Bishop

La marmosa de Bishop (Marmosops bishopi) és un petit opòssum arborícola originari del Brasil, el Perú i Bolívia. S'assembla una mica a placentaris com les rates o les musaranyes.

## Referències

* ↑ Gardner, Alfred. Wilson, D. E. (ed.); Reeder, D. M. (ed.). Mammal Species of the World. 3a edició. Johns Hopkins University Press, 16 novembre 2005, p. 10. ISBN 0-801-88221-4.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Paul Matteoli

Paul Matteoli (Oliolas, 7 de novembre de 1929 - Istre, 12 de desembre de 1988) va ser un ciclista francès que fou professional entre 1949 i 1954. Va combinar la carretera amb el ciclisme en pista, concretament amb la persecució.

## Palmarès en carretera

* 1949
** 1r a la Marsella-Toló-Marsella
* 1953
** 1r al Circuit de l'Ain

## Palmarès en pista

* 1951
** Campió de França en persecució

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Mauves

«Mauves» té aquests significats:
* Mauves (francès) o Mauvas (occità), municipi al departament de l'Ardecha (regió d'Alvèrnia-Roine-Alps, França)
* Mauves-sur-Huisne, municipi al departament de l'Orne (regió de Normandia, França)
* Mauves-sur-Loire, municipi al departament de Loira Atlàntic (regió de país del Loira, França)
* Huisseau-sur-Mauves, municipi al departament del Loiret (regió de Centre, França)
# Per la República Valenciana

Per la República Valenciana (RV) va ser una coalició política de caràcter sobiranista valencià.
Va ser creada com una coalició electoral formada per Esquerra Nacionalista Valenciana (ENV), Estat Valencià (EV) i República Valenciana-Partit Valencianista Europeu de cara a les eleccions generals espanyoles de 2008, obtenint 645 vots (0,02%). Els candidats foren Joan Vicent Cuenca, Mónica Martínez i Vicent Bosch al Congrés dels Diputats, i Víctor Baeta, Vicent Gisbert Miró i Joan S. Sorribes Hervàs al Senat d'Espanya.
Les tres formacions que conformaren la coalició signaren el document Cal obrir un camí cap a un nou horitzó, amb el que formalitzaren la coalició electoral. El document reivindicava la plena sobirania del poble valencià i la seua plasmació legal mitjançant l'aprovació d'una Constitució Valenciana sobirana per a constituir la República valenciana com a estat lliure i sobirà associat a la Unió Europea.
De cara a les eleccions a les Corts Valencianes de 2011 la coalició es reedità, formant-ne part República Valenciana-Partit Valencianista Europeu i Esquerra Nacionalista Valenciana, mentre que Estat Valencià passà a formar part de la Coalició Compromís. Finalment, Per la República Valenciana va obtenir 715 vots (0,03%).
Les dues formacions, juntament amb Els Verds Ecopacifistes, van concórrer a les eleccions a les Corts Valencianes de 2015, amb el nom de Coalició Junts. Va obtenir 1.460 vots (0,06%).

## Referències

* 1 2 «Joan Cuenca y Víctor Baeta liderarán la Coalición que intentará restaurar la República Valenciana en marzo» (en castellà). Las Provincias, 09-01-2008.
* ↑ Soñadores de la República Valenciana notícia a Levante-EMV del 19 de maig de 2011 (castellà)
* ↑ Junts CV

## Enllaços externs

* Pàgina electoral de RV Arxivat 2008-04-16 a Wayback Machine.
# Paynesville (Missouri)

Paynesville és una població dels Estats Units a l'estat de Missouri. Segons el cens del 2000 tenia 91 habitants.

## Demografia

Segons el cens del 2000, Paynesville tenia 91 habitants, 33 habitatges, i 25 famílies. La densitat de població era de 135,1 habitants per km².
Dels 33 habitatges en un 36,4% hi vivien nens de menys de 18 anys, en un 48,5% hi vivien parelles casades, en un 15,2% dones solteres, i en un 24,2% no eren unitats familiars. En el 24,2% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,2.
Per edats la població es repartia de la següent manera: un 26,4% tenia menys de 18 anys, un 8,8% entre 18 i 24, un 28,6% entre 25 i 44, un 20,9% de 45 a 60 i un 15,4% 65 anys o més.
L'edat mediana era de 37 anys. Per cada 100 dones de 18 o més anys hi havia 103 homes.
La renda mediana per habitatge era de 25.625 $ i la renda mediana per família de 30.000 $. Els homes tenien una renda mediana de 21.875 $ mentre que les dones 18.125 $. La renda per capita de la població era d'11.783 $. Entorn del 9,1% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paynesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Paynesville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Percina nigrofasciata

Percina nigrofasciata és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Peresosos gegants

Els peresosos gegants són un grup divers de peresosos extints del superordre dels xenartres. Els supervivents més recents visqueren a les Antilles, on s'ha suggerit que podrien haver sobreviscut fins a l'any 1500; tanmateix, la data de radiocarboni AMS més recent coneguda és de fa 4.190 anys, calibrada a aproximadament fa 4.700 anys, de Megalocnus (Cuba). S'havien extingit al continent de Nord-amèrica i Sud-amèrica des de feia 10.000 anys o més. A vegades es fa servir el terme «peresós terrestre» per referir-se als peresosos extints a causa de la gran mida de les primeres formes descobertes, en contraposició als «peresosos arborícoles» d'avui en dia. Tanmateix, es tracta d'una convenció històrica i això no significa que tots els peresosos extints fossin terrestres.
Inclou gèneres coneguts, com el megateri o Megalonyx.

## Referències

* ↑ R.M. Nowak (1999)
* ↑ MacPhee, R. D. E.; Iturralde-Vinent, M. A.; Vázquez, O. J. «Prehistoric Sloth Extinctions in Cuba: Implications of a New "Last" Appearance Date». Caribbean Journal of Science. College of Arts and Sciences, Universitat de Puerto Rico, 43, 1, 01-06-2007, pàg. 94–98. Arxivat de l'original el 2011-07-20 [Consulta: 11 maig 2009].
* ↑ Fiedal, Stuart. American Megafaunal Extinctions at the End of the Pleistocene. Springer, 2009, p. 21-37. DOI 10.1007/978-1-4020-8793-6_2. ISBN 978-1-4020-8792-9. «Sudden Deaths: The Chronology of Terminal Pleistocene Megafaunal Extinction» «Còpia arxivada». Arxivat de l'original el 2012-12-05. [Consulta: 15 gener 2010].
* ↑ J.L. White (1993)
# Meleci de Licòpolis

Meleci de Licòpolis (grec antic: Μελέτιος, Melétios; llatí: Meletius) fou un bisbe cismàtic dels segles iii i iv. Era bisbe de Licòpolis a l'Alt Egipte en temps de la persecució de Dioclecià (que va començar el 303) i es va negar a fer sacrificis als ídols. Segons Atanasi, fou deposat en un sínode presidit pel bisbe Pere d'Alexandria, i llavors va decidir separar-se i formar una nova comunitat. Epifani diu que va renunciar a la fe però després va fer penitència i va demanar ser restaurat a la comunió de l'església; mentre va romandre separat va tenir un gran nombre de seguidors i Epifani no està segur de si era Meleci el que s'havia separat o era Pere d'Alexandria o eren ambdós conjuntament.
Empresonat, va estendre el seu cisma des de la presó, i després, desterrat a la mines de Phaenion, a l'Aràbia Pètria, entre els miners. La seva església es deia Església dels Màrtirs i es va estendre per Palestina; Meleci va visitar Jerusalem, Eleuteròpolis, i Gaza, on va ordenar sacerdots. Així va romandre fins al concili de Nicea I el 325 on fou condemnat. Meleci va morir poc temps després i el va succeir Joan Arcaf designat per Meleci; els melecians van cooperar amb els arrians.

## Referències

* ↑ Maimbourg, Louís. Histoire de l'arianisme depuis sa naissance jusqu'a sa fin, avec l'origine et le progrés de l'heresie des sociniens (en francès). chez Sebastien Mabre-Cramoisy, 1673, p. 596.
# Maymun ibn Thakiyya

Maymun ibn Thakiyya, conegut com al-Àmir, fou emir midràrida de Sigilmasa.
Era fill d'una dona anomenada Thakiyya (segons Ibn Idhari Bakiyya) i de l'emir Abu-Màlik al-Múntasir ibn al-Yassa. Aquest estava casat amb Arwa bint Abd-ar-Rahman ibn Rústam filla de l'imam de Tahert, amb qui va tenir un fill també de nom Maymun, conegut com a Maymun ibn ar-Rustamiyya. Vers el 864 Maymun ibn Thakiyya i Maymun ibn ar-Rustamiyya van començar a disputar la successió. Al cap de tres anys de lluita Abu-Màlik va imposar com a successor a Maymun ibn ar-Rustamiyya, però aquest va mostrar ingratitud i va deposar al seu pare; això va provocar la revolta popular que va proclamar a Maymun ibn Thakiyya, però aquest va refusar i va retornar el poder al pare; com que aquest va mostrar la seva intenció de retornar la successió a Maymun ibn ar-Rustamiyya, altre cop els habitants es van revoltar, van assetjar i Abu-Màlik al palau i van proclamar emir a Maymun ibn Thakiyya, que aquesta vegada va acceptar i va agafar el poder el 867.
Va regnar fins a la seva mort el 876/877 i el va succeir el seu fill Muhàmmad ibn Maymun.

## Referències

* Enciclopèdia de l'Islam, VI, 102-1023